ai4bharat/Pralekha huggingface dataset:
సాంఘిక న్యాయం, మరియు సాధికారత మంత్రిత్వ శాఖ
ఎస్సీ కమ్యూనిటీ నుండి దేవేంద్ర కుల వెల్లలార్ కమ్యూనిటీని తొలగించిన వార్తా అంశానికి సంబంధించి సామాజిక న్యాయం మరియు సాధికారత మంత్రిత్వ శాఖ స్పష్టీకరణ
ఎస్సీ కమ్యూనిటీ నుండి దేవేంద్ర కుల వెల్లలార్ వర్గాన్ని తొలగించడం గురించి మీడియాల్లో వస్తున్న వార్తలు పూర్తిగా తప్పుడు సమాచారం అని కేంద్ర సామాజిక న్యాయం, సాధికారత మంత్రిత్వ శాఖ తెలిపింది. ఈ వార్తలు దేవేంద్ర కుల వెల్లలార్ వర్గాన్ని తప్పుదారి పట్టించేవని, వాస్తవిక స్థితిని ప్రతిబింబించనివని మంత్రిత్వ శాఖ స్పష్టం చేసింది. ఏడు  ఎస్సీ వర్గాలను దేవేంద్ర కులా వెల్లలార్గా వర్గీకరించడానికి కేబినెట్ ఆమోదం తెలిపింది, ఇది తమిళనాడు షెడ్యూల్డ్ కులాల జాబితాలో భాగం అవుతుందని కేంద్రం తెలిపింది. దీంతో వారు ఎస్సీల నుండి తొలగించబడతారని మరియు ఓబిసిలుగా మారుతారనే ప్రకటన పూర్తిగా తప్పుడుదని, ఆ ప్రకటన వాస్తవికతను ప్రతిబింబించదని స్పష్టం చేసింది. ఎస్సీ జాబితా కింద ఏడు  ఎస్సీ వర్గాలను దేవేంద్ర కులా వెల్లలార్గా తమిళనాడు రాష్ట్రంకు వర్గీకరించే బిల్లును ఇప్పటికే లోక్సభలో ప్రవేశపెట్టినట్టు మంత్రిత్వ శాఖ స్పష్టం చేసింది.
మానవ వనరుల అభివృద్ధి మంత్రిత్వ శాఖ
యూఏఈ విద్యాశాఖ మంత్రితో భారత విద్యాశాఖ మంత్రి వర్చువల్ సమావేశం
జాతీయ విద్యావిధానం-2020ని అభినందించిన ఈఏఈ మంత్రి
అందుబాటు, సమత, నాణ్యత, స్థోమత, జవాబుదారీతనం పునాదులపై ఎన్ఈపీ రూపకల్పన- శ్రీ రమేష్ పోఖ్రియాల్
యునైటెడ్ అరబ్ ఎమిరేట్స్ విద్యాశాఖ మంత్రి హుస్సేన్ బిన్ ఇబ్రహీం అల్ హమ్మాదితో, వర్చువల్ పద్ధతిలో భారత విద్యాశాఖ మంత్రి శ్రీ రమేష్ పోఖ్రియాల్ సమావేశమై చర్చించారు. యూఏఈ ప్రజావిద్య శాఖ సహాయ మంత్రి జమీలా అల్ముహైరీ, భారత్లో యూఏఈ రాయబారి డా.అహ్మద్ అబ్దుల్ రహ్మాన్ అల్బన్నా, భారత ఉన్నత విద్య కార్యదర్శి శ్రీ అమిత్ ఖరే సహా ఇరు దేశాల విద్యాశాఖ ఉన్నతాధికారులు ఈ కార్యక్రమంలో పాల్గొన్నారు.
భారత్ తీసుకొచ్చిన జాతీయ విద్యావిధానం-2020ని ఈఏఈ విద్యాశాఖ మంత్రి హమ్మాది అభినందించారు. విద్యార్థుల సమగ్ర అభివృద్ధికి ప్రాధాన్యతమిస్తున్న ఈ విధానం దూరదృష్టికి నిదర్శనమని అన్నారు. రెండు దేశాల పరస్పర సహకారాన్ని నూతన శిఖరాలకు చేర్చే సత్తా విద్యకు ఉందని, విద్య రంగంలో దీర్ఘకాలిక సహకారాన్ని పెంపొందించుకోవడానికి ఇరు దేశాలు కృషి చేయాలని చెప్పారు.
భారత్, యూఏఈ బలమైన బంధాన్ని పంచుకుంటున్నాయని, విద్య విషయంలో సహకార దృఢోపేతం కోసం కలిసి పనిచేస్తున్నాయని శ్రీ పోఖ్రియాల్ చెప్పారు. వివిధ స్థాయుల్లో క్రియాశీల, దీర్ఘకాలిక సహకారాన్ని పెంచుకోవడం ద్వారా రెండు దేశాల బంధాన్ని, ముఖ్యంగా విద్యారంగ సహకారాన్ని మరింత బలంగా మార్చడానికి ఈ సమావేశం ఏర్పాటు చేశామని అన్నారు.
'భారత్లో విద్య కార్యక్రమం' కింద యూఏఈ విద్యార్థులను, జీఐఏఎన్ కార్యక్రమం కింద విశ్వవిద్యాలయాల్లో స్వల్పకాలిక కోర్సుల కోసం ఎక్కువ సంఖ్యలో అధ్యాపకులను భారత్కు పోఖ్రియాల్ ఆహ్వానించారు.
ఎన్ఈపీ గురించి మాట్లాడుతూ; దేశంలోని విద్యాచిత్రాన్ని పూర్తిగా మార్చి, అంతర్జాతీయ అవసరాలకు అనుగుణంగా తీర్చిదిద్దేలా దూరదృష్టితో తీసుకొచ్చిన విధానంగా అభివర్ణించారు. అందుబాటు, సమత, నాణ్యత, స్థోమత, జవాబుదారీతనం పునాదులపై ఎన్ఈపీని రూపొందించామని చెప్పారు. జీవితకాలంపాటు నేర్చుకునే విధానాన్ని ఇది ప్రోత్సహిస్తుందని, తద్వారా ముఖ్య లక్ష్యాలు, సుస్థిర అభివృద్ధి కోసం 2030 అజెండా కింద ఎస్డీజీ లక్ష్యాలను సాధించేందుకు తోడ్పడుతుందని తెలిపారు.
విద్య అంతర్జాతీయీకరణపై ఎక్కువగా దృష్టి పెట్టినట్లు కేంద్ర విద్యాశాఖ మంత్రి ఈ సమావేశంలో వెల్లడించారు. అంతర్జాతీయీకరణకు ప్రేరణ కోసం; విదేశీ విద్యార్థులుండే హెచ్ఈఐలలో విదేశీ విద్యార్థుల కార్యాలయం, నాణ్యమైన నివాస సౌకర్యాలు, విద్య నాణ్యత పెంపు, అంతర్జాతీయ స్థాయి విద్యకు అనుసంధానించేలా భారతీయ వ్యవస్థలను మార్చే సంస్కరణలు, ఉమ్మడి డిగ్రీలను అనుమతించే నిబంధనల అమలు, భారత, విదేశీ విద్యాసంస్థల మధ్య ఉమ్మడి డిగ్రీలు వంటి ప్రణాళికలను సిద్ధం చేస్తున్నట్లు వివరించారు. భారత విశ్వవిద్యాలయాల్లో ప్రవేశాల కోసం అన్ని కోర్సుల వివరాలతో ఉన్న ఉమ్మడి పోర్టల్ గురించి కూడా యోచిస్తున్నట్లు తెలిపారు. కొత్త విధానం ప్రకారం రెండు దేశాల్లో విద్యాసంస్థల మధ్య మరింత గాఢమైన, అర్ధవంతమైన సహకారం ఉంటుందని శ్రీ పోఖ్రియాల్ ఆశాభావం వ్యక్తం చేశారు.
భారత్, యూఏఈ మధ్య విద్యారంగ సహకారంలో ఒక అవగాహన ఒప్పందం రూపకల్పన తుది దశలో ఉందని శ్రీ పోఖ్రియాల్ తెలిపారు. ఇది రెండు దేశాల ఉన్నత విద్యాసంస్థల మధ్య సహకారాన్ని పెంచుతుందన్నారు. రెండు దేశాల విద్యారంగ సహకారంపై ఆసక్తి చూపిస్తున్నందుకు యూఏఈ మంత్రికి శ్రీ పోఖ్రియాల్ ధన్యవాదాలు తెలిపారు. ఈ విషయంలో భారత్ కూడా ఆసక్తిగా ఉందని చెప్పారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 205.22 కోట్ల డోసులు  అందించారు
గత 24 గంటల్లో 38,20,676 డోసులు అందించారు
దేశవ్యాప్త క్రియాశీల కేసుల సంఖ్య 1,36,478
మొత్తం కేసుల్లో క్రియాశీల కేసులు 0.31%
ప్రస్తుత రికవరీ రేటు 98.50%
గత 24 గంటల్లో 20,419 మంది కోలుకున్నారు. దీంతో, కోలుకున్నవారి మొత్తం సంఖ్య 4,34,24,029 కు పెరిగింది.
గత 24 గంటల్లో 19,893 కొత్త కేసులు నమోదయ్యాయి.
రోజువారీ పాజిటివిటీ రేటు 4.94%
వారపు పాజిటివిటీ రేటు 4.64%
గత 24 గంటల్లో చేసిన 4,03,006 కొవిడ్ పరీక్షలతో కలిపి ఇప్పటివరకు 87.67 కోట్ల పరీక్షలు చేశారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 12.53 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
12,53,04,250
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 12.53 కోట్లకుపైగా  నిల్వలు అందుబాటులో ఉన్నాయి.
కార్మిక, ఉపాధికల్పన మంత్రిత్వ శాఖ
పెన్షనర్ల జీవన్ ప్రమాణ పత్ర సమర్పణ ప్రక్రియ
మరింత సానుకూలం
కామన్ సర్వీస్ సెంటర్లతో ఉద్యోగుల
భవిష్యనిధి సంస్థ సంస్థ ఏర్పాటు.
పెన్షనర్లకు మరింత చేరువగా సేవలందంచేందుకు ఉద్యోగుల పెన్షన్ పథకం  కొత్త ఏర్పాటు చేసింది. దేశంలో కోవిడ్-19 వైరస్ మహమ్మారి వ్యాప్తి కారణంగా ఏర్పడిన సవాళ్ల నేపథ్యంలో ఉద్యోగుల భవిష్యనిధి సంస్థ  ఈ ఏర్పాటు చేసింది. పెన్షర్లు డిజిటల్ జీవన్ ప్రమాణ్ పత్ర  ను సులభంగా సమర్పించేందుకు వీలుగా దేశవ్యాప్తంగా ఉన్న కామన్ సర్వీస్ సెంటర్లతో ఈపీఎఫ్ఓ భాగస్వామ్య ఒప్పందం కుదుర్చుకుంది. దేశంలోని 65లక్షల మంది పెన్షనర్లు తమ ఇళ్లకు చేరువలోనే ఉండే కామన్ సర్వీస్ సెంటర్లలో డిజిటల్ జీవన్ ప్రమాణ పత్రను సమర్పించేందుకు ఇది వీలు కలిగిస్తుంది. దీనితో మొత్తం 3లక్షల 65 కామన్ సర్వీస్ సెంటర్లలో పెన్షనర్లు జీవన్ ప్రమాణ పత్రాలను సమర్పించడానికి వీలు ఉంటుంది. పెన్షనర్లు తమ నెలవారీ పెన్షన్ పొందాలంటే ప్రతియేటా ఈ జీవన్ ప్రమాణ పత్ర లేదా లైఫ్ సర్టిఫికెట్ ను తప్పనిసరిగా సమర్పించాల్సి ఉంటుంది.
కామన్ సర్వీస్ సెంటర్లతో పాటుగా, దేశంలోని 135 ప్రాంతీయ కార్యాలయాలు, 117 జిల్లా స్థాయి కార్యాలయాలు, పెన్షన్ బట్వాడా చేసే బ్యాంకుల ద్వారా కూడా ఈపీఎస్ పెన్షనర్లు తమ లైఫ్ సర్టిఫికెట్లను సమర్పించచ్చు. ఉద్యోగుల భవిష్య నిధి సంస్థ అనుసరించే ఈ బహుళ సంస్థల సదుపాయం ద్వారా పెన్షనర్లు తమకు సానుకూలమైన, సౌకర్యవంతమైన పద్ధతిలో ఈ సేవలను ఉపయోగించుకునే స్వేచ్ఛ ఉంది.
ఏడాదిలో ఎప్పుడైనా తమ సౌకర్యాన్ని బట్టి పెన్షనర్లు డిజిటల్ జీవన్ ప్రమాణ పత్రాన్ని సమర్పించవచ్చు. ఈ మేరకు ఉద్యోగుల పెన్షన్ పథకం తన విధానంలో కీలకమైన మార్పు చేసింది.
పెన్షనర్ లైఫ్ సర్టిఫికెట్ సమర్పించిన తేదీనుంచి సంవత్సరంపాటు చెల్లుబాటవుతుంది. ఇదివరకైతే ప్రతియేటా నవంబరు నెలలో జీవన ప్రమాణ పత్రాన్ని సమర్పించవలసి ఉండేది. ఈ నిబంధన కారణంగా పెన్షనర్లు ఎన్నో ఇబ్బందులు ఎదుర్కోవలసి వచ్చేది. తమకు పెన్షన్ చెల్లింపు నిలిచిపోయిందంటూ పలు ఫిర్యాదులు పెన్షనర్లనుంచి వచ్చేవి. ఆలస్యంగా లైఫ్ సర్టిఫికెట్ సమర్పించిన సందర్భాల్లో నవంబర్ వరకూ కొన్ని నెలలు మాత్రమే సర్టిఫికెట్ చెల్లుబాటయ్యేది. ఈ పరిస్థితుల్లో పెన్షనర్ల ప్రయోజనాలకు అనుకూలంగా ఉండాలనే లక్ష్యంతో ఉద్యోగుల భవిష్యనిధి సంస్థ కీలక నిర్ణయం తీసుకుని ఈ ప్రత్యేక ఏర్పాటు చేసింది.
దేశంలోని 65లక్షల మంది పెన్షనర్ల ఆర్థిక స్వాతంత్య్రంకోసం ఉద్యోగుల భవిష్యనిధి సంస్థ కట్టుబడి ఉంది. ఇందుకోసం వారికి సకాలంలో పెన్షన్ బట్వాడా చేసేందుకు, ప్రత్యేకించి సంక్షోభ సమయాల్లో సకాలంలో పెన్షన్ అందించేందుకు ఈ ఏర్పాటు చేసింది.
(Visitor Counter : 211
ప్రధాన మంత్రి కార్యాలయం
క్రిస్మస్ నాడు ప్రజల కు శుభాకాంక్షలు తెలిపిన ప్రధాన మంత్రి
క్రిస్ మస్ నాడు ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలను వ్యక్తం చేశారు.
ప్రధాన మంత్రి ఒక ట్వీట్ లో -
‘‘క్రిస్ మస్ సందర్భం లో అందరికి ఇవే శుభాకాంక్షలు. మనం సేవ భావన కు, కరుణ కు మరియు వినయానికి అన్నిటి కంటే పెద్ద పీట ను వేసినటువంటి యేసు క్రీస్తు యొక్క జీవితాన్ని, ఆయన ఇచ్చిన పవిత్ర ఉపదేశాల ను గుర్తుకు తెచ్చుకొందాం. ప్రతి ఒక్క వ్యక్తి ఆరోగ్యం తోను, సమృద్ధి తోను ఉండుగాక. నలుదిక్కులా శాంతి వర్ధిల్లు గాక.’’ అని పేర్కొన్నారు.
Christmas greetings to everyone! We recall the life and noble teachings of Jesus Christ, which placed topmost emphasis on service, kindness and humility. May everyone be healthy and prosperous. May there be harmony all around.
— Narendra Modi  December 25, 2021
బొగ్గు మంత్రిత్వ శాఖ
అస్సాంలో ఆరోగ్య మౌలిక సదుపాయాలను బలోపేతం చేసేందుకు కోల్ ఇండియా లిమిటెడ్  తోడ్పాటు
అస్సాంలోని బారక్ లోయ ప్రాంతంలో ఏకైక మెడికల్ కాలేజీ అయిన సిల్చార్ మెడికల్ కాలేజీ & ఆసుపత్రి ఆరోగ్య మౌలిక సదుపాయాలను బలోపేతం చేసేందుకు అస్సాం ఆరోగ్య, కుటుంబ సంక్షేమ శాఖతో బొగ్గు మంత్రిత్వ శాఖ పరిధిలోని కోల్ ఇండియా లిమిటెడ్  ఎంఒయుపై సంతకాలు చేసింది. తమ కార్పరేట్ సామాజిక బాధ్యత చొరవలో భాగంగా సిల్చార్ మెడికల్ కాలేజీ - ఆసుపత్రిలో ఐసియు సౌక్యాన్ని, మెడికల్ గ్యాస్ పైప్లైన్ ను ఏర్పాటు చేసేందుకు సిఐఎల్ రూ. 5 కోట్లు అందించనుంది.
అస్సాం ముఖ్యమంత్రి డాక్టర్ బిశ్వ శర్మ, ఆరోగ్య మంత్రి కేశబ్ మహంత సమక్షంలో ప్రతినిధులు ఎంఒయుపై సంతకాలు చేశారు.
దేశవ్యాప్తంగా ఆరోగ్య సౌకర్యాలను మెరుగుపరచడంలో తోడ్పడేందుకు సిఐఎల్, దాని సంస్థలు అనేక అధిక పెట్టుబడితో అత్యంత ప్రభావం చూపగల ప్రాజెక్టులను చేపట్టారు. వారు చేపట్టిన ప్రముఖ ప్రాజెక్టులలో ఒడిషాలోని తాల్చేర్లో రూ. 492 కోట్లతో మెడికల్ కాలేజీ - ఆసుపత్రి ఏర్పాటు, కోల్కొతాలో రూ. 41 కోట్లతో కాన్సర్ చికిత్స చేయించుకుంటున్న పిల్లలకు, వారి కుటుంబాలకు ప్రేమాశ్రయ హోం, థలసీమియా వ్యాధితో బాధపడుతూ బోన్ మారో ట్రాన్స్ప్లాంట్ చేయించుకోవాలనుకునే పిల్లలకు రూ. 40 కోట్లతో మద్దతు, ఒడిషాలోని ఝర్సుగూడాలో రూ. 40 కోట్లతో కార్డియాక్ కేర్ సెంటర్ ఏర్పాటు వంటివి ఉన్నాయి.
ఆర్థిక సంవత్సరం 2020-21లో సిఐఎల్, దాని అనుబంధ సంస్థలు కోవిడ్ పరిహార ప్రాజెక్టుల కింద రూ. 259 కోట్లను వెచ్చించారు. ఆ ఏడాది మొత్తం సిఎస్ఆర్ వ్యయంలో అది 48%. ఇందుకు అదనంగా 2019-20 ఆర్థిక సంవత్సరంలో సిఐఎల్ రూ. 221 కోట్లను పిఎం కేర్స్ నిధికి విరాళంగా ఇచ్చింది. ప్రస్తుత ఆర్థిక సంవత్సరంలో కూడా మిషన్ ప్రాణ వాయు కింద 30 ఆసుపత్రులలో రూ.46 కోట్ల వ్యయంతో 32 ఆక్సిజన్ ప్లాంట్లను సిఐఎల్ ఏర్పాటు చేస్తోంది.
ఆరోగ్య, కుటుంబ సంక్షేమ మంత్రిత్వ శాఖ
కరోనా కారణంగా శస్త్రచికిత్సలలో ఆలస్యం
కోవిడ్ -19 మహమ్మారి కారణంగా తగిన ప్రణాళిక ప్రకారం నిర్వహించే శస్త్రచికిత్సలు రద్దు అవుతున్నాయని, వాటిపై కోవిడ్ ప్రభావం పడిందని వార్తలు వస్తున్నాయి. అయితే ప్రజారోగ్యం, ఆస్పత్రులు రాష్ట్రాల అంశం కావడంతొ ఇందుకు సంబంధించిన సమాచారాన్ని కేంద్రం నిర్వహించడం లేదు.
ఢిల్లీలోని మూడు కేంద్ర ప్రభుత్వ ఆస్పత్రులైన సఫ్దర్జంగ్, డాక్టర్ రామ్ మనోహర్ లోహియా ,లేడీ హార్డింగ్ మెడికల్ కాలేజీ , దాని అనుబంధ ఆస్పత్రుల విషయంలొ ఎలక్టివ్ ఆపరేషన్ థియేటర్లను 18-03-2020 నుంచి మూసేవేశారు. సఫ్దర్జంగ్ ఆస్పత్రిలో 1-09-2020 నుంచి శస్త్రచికిత్సలను పునరుద్ధరించారు. అయితే, 2020 మార్చి నుంచి 10-08-2020 వరకు మొత్తం 3వేలా 356 అత్యవసర ఆపరేషన్లు సఫ్దర్జంగ్ ఆస్పత్రిలో నిర్వహించారు.
డాక్టర్ ఆర్.ఎం.ఎల్ హాస్పిటల్, ప్రణాళిక ప్రకారం జరిగే శస్త్రచికిత్సలను కోవిడ్ -19 సమయంలొ తొలి రెండు మాసాలు తగ్గించారు. అయితే లాక్ డౌన్ నిబంధనలు సడలించిన తర్వాత ప్రణాళికాబద్ద శస్త్రచికిత్సలు తగిన హేతుబద్ధ విధానంలో పునఃప్రారంభించడం జరిగింది. అయితే మొత్తం కొవిడ్ కాలంలో అత్యవసర ఆపరేషన్లను ఎప్పుడూ ఆపలేదు. అవసరమైనప్పుడు 24గంటలూ అత్యవసర ఆపరేషన్లు నిర్వహించడం జరిగింది. ప్రణాళిక ప్రకారం నిర్వహించే శస్త్రచికిత్సలు ఏవీ రద్దు కావడం లేదా ఆలస్యం జరగడం కానీ ఎల్.హెచ్.ఎం.సి దాని అసోసియేటెడ్ ఆస్పత్రులలో జరగలేదు. అన్ని అత్యవసర శస్త్రచికిత్సలు కోవిడ్ -19 కు సంబంధించి తగిన పరీక్షలు నిర్వహించిన తర్వాతే చేయడం జరుగుతోంది. దీనికితోడు, అనుమానిత, నిర్ధారిత కోవిడ్ కేసుల శస్త్రచికిత్సకు ప్రత్యేక ఆపరేషన్ థియేటర్ను కేటాయించారు.
ఇక ఆలిండియా ఇన్స్టిట్యూట్ ఆఫ్ మెడికల్ సైన్సెస్ న్యూఢిల్లీ విషయానికి వస్తే, కోవిడ్ -19 కారణంగా కొన్ని ఎలక్టివ్ శస్త్రచికిత్సలు వాయిదా వేయడం జరిగింది. అయితే అన్ని అత్యవసర శస్త్రచికిత్సలు ఏమాత్రం జాప్యం లేకుండా క్రమంతప్పకుండా నిర్వహిస్తున్నారు. 25-03-2020 నుంచి 31-08-2020 వరకు సుమారు 5958 శస్త్రచికిత్సలు నాన్ కోవిడ్ పేషెంట్లకు నిర్వహించడం జరిగింది.
కేంద్ర ఆరోగ్య కుటుంబ సంక్షేమ శాఖ సహాయ మంత్రి శ్రీ అశ్విని కుమార్ చౌబే, లోక్సభలో ఈరోజు ఒక లిఖితపూర్వక ప్రశ్నకు సమాధానంగా ఈ విషయం తెలిపారు..
రక్షణ మంత్రిత్వ శాఖ
ప్రభుత్వోద్యోగిని హత్య చేయడం లేదా అందుకు ప్రోత్సహించడం వంటి అభియోగాలు మోపిన ఫించనదారు కుటుంబంలోని అర్హత గల సభ్యులకు కుటుంబ పింఛనును అమలు చేస్తున్న రక్షణ మంత్రిశాఖ 
ప్రభుత్వ ఉద్యోగిని హత్య చేశారు లేదా అటువంటి నేరం జరగడానికి ప్రోత్సహించారనే నేరారోపణలను ఎదుర్కొంటున్న లేదా మోపిన వ్యక్తి కుటుంబంలోని అర్హులైన సభ్యులకు కుటుంబ ఫించన్ ఇవ్వడాన్ని పింఛన్లు & పింఛన్ల సంక్షేమ విభాగం  16 జూన్ 2021న జారీ చేసిన ప్రత్యేక ఉత్తర్వుల  ద్వారా అనుమతించింది.
రక్షణ శాఖకు చెందిన మాజీ సైనికోద్యోగుల సంక్షేమ విభాగం ఈ మేరకు 05, 2022న సాయుధదళాల ఫించనర్లకు పైన పేర్కొన్న ప్రత్యేక ఉత్తర్వులలోని డిఒపి& పిడబ్ల్యు మ్యుటాటిస్ - మ్యుటాండిస్ లో ఉన్న నిబంధనలను వర్తింపచేయడం గురించి ఉత్తర్వులను జారీ చేసింది.
భారత పోటీ ప్రోత్సాహక సంఘం
91 స్ట్రీట్స్, ఆస్కెంట్, ఎ.పి.ఐ., ఆహాన్, లోక్ ప్రకాశ్ ఈక్విటీ వాటాల స్వాధీనానికి సి.సి.ఐ. ఆమోదం ఎల్.జి.టి. సంస్థ తరఫున ప్రక్రియకు ఓకె
కొన్ని కంపెనీల్లోని ఈక్విటీ వాటాల స్వాధీనానికిగాను లైట్ స్టోన్ ఫండ్ ఎస్.ఎ. కంపెనీ కోసం నిర్వహించిన ప్రక్రియకు కాంపిటీషన్ కమిషన్ ఆఫ్ ఇండియా  ఈ రోజు ఆమోదం తెలిపింది. లైట్ స్టోన్ గ్లోబల్ ఫండ్  తరఫున ఈ ప్రక్రియను నిర్వహించారు. 91 స్ట్రీట్స్ మీడియా టెక్నాలజీస్ ప్రైవేట్ లిమిటెడ్ , ఆస్కెంట్ హెల్త్ అండ్ వెల్ నెస్ సొల్యూషన్స్ ప్రైవేట్ లిమిటెడ్ , ఎ.పి.ఐ. హోల్డింగ్స్ ప్రైవేట్ లిమిటెడ్ , ఆహాన్ కమర్సియల్స్ ప్రైవేట్ లిమిటెడ్ , లోక్ ప్రకాశ్ విద్యా ప్రైవేట్ లిమిటెడ్  కంపెనీలకు సంబంధించిన ఈక్విటీ వాటాల స్వాధీనానికి సంబంధించి ఈ ప్రక్రియ జరిగింది. 2002వ సంవత్సరపు కాంపిటీషన్ చట్టంలోని 31వ సెక్షన్ ప్రకారం ప్రక్రియను నిర్వహించారు.
లైట్ స్టోన్ ఫండ్ ఎస్.ఎ. అనేది ప్రత్యామ్నాయ పెట్టుబడి నిధిని కలిగిన సంస్థ. లైట్ స్టోన్ గ్లోబల్ ఫండ్ పేరిట ఒక ఉపనిధి వ్యవస్థగా ఈ సంస్థ ఏర్పాటైంది. ఎల్.జి.టి. క్యాపిటల్ పార్టనర్స్  లిమిటెడ్ అనే ప్రత్యామ్నాయ పెట్టుబడి నిర్వహణా సంస్థ,..ఈ కంపెనీని నిర్వహిస్తోంది.
దేశంలో నమోదైన 91 స్ట్రీట్స్ సంస్థ ప్రత్యక్షంగానూ, తన అనుబంధ సంస్థల రూపంలోనూ దేశవ్యాప్త ప్రాతిపదికన కార్యకలాపాలు నిర్వహిస్తోంది. వెబ్ సైట్, మొబైల్ అప్లికేషన్ వంటి సదుపాయాలతో ఈ కామర్స్ వేదికను రూపకల్పన చేసేందుకు అవసరమైన సాంకేతిక పరిజ్ఞానాన్ని, మేధో సంపత్తిని 91 స్ట్రీట్స్ కంపెనీ కలిగి ఉంది. రిటైల్ సంస్థలు, రిటైల్ ఫార్మసీలు జరిపే మందుల అమ్మకాలు, పోషకాహార ఔషధాల అమ్మకాలపై ఈ సంస్థ తన దృష్టిని కేంద్రీకరిస్తూ వస్తోంది. ధర్డ్ పార్టీ లేబరేటరీలు అందించే వ్యాధి నిర్ధారణ పరీక్షల ప్యాకేజీల విక్రయాలపై దృష్టిని కేంద్రీకరించి ఈ సంస్థ తన కార్యకలాపాలు సాగిస్తోంది. టెలీ మెడికల్ సంప్రదింపుల వేదికను కూడా నిర్వహిస్తోంది. దీనికి తోడు, బిజినెస్ టు బిజినెస్  ప్రాతిపదికన ఔషధ ఉత్పత్తుల అమ్మకం, పంపిణీ కార్యకలాపాలను 91 స్ట్రీట్స్ తన అనుబంధ సంస్థల ద్వారా నిర్వహిస్తోంది. ఔషధాలను రిటైల్ గా అమ్మకం జరిపే వ్యాపార సంస్థల విక్రయ కార్యకలాపాలను ఈ సంస్థ చేపడుతోంది. రిటైలర్స్ కు ఔషధాల సరఫరా, రవాణా కార్యకలాపాల లాజిస్టిక్స్ ను కూడా అందిస్తోంది.
ఆస్కెంట్ సంస్థ ప్రత్యక్షంగానే కాక, తన అనుబంధ సంస్థల రూపంలోకూడా దేశవ్యాప్త ప్రాతిపదికన కార్యకలాపాలు సాగిస్తోంది. బిజినెస్ టు బిజినెస్  ప్రాతిపదికన ఆన్ లైన్, ఆఫ్ లైన్ లో టోకున జరిగే విక్రయాలు ఈ సంస్థ కార్యకలాపాల పరిధిలోకి వస్తాయి. కౌంటర్ ద్వారా ఔషధాల అమ్మకం, పంపిణీ కార్యకలాపాలు, వేగంగా అమ్ముడుపోయే వినియోగ వస్తువులు , పోషకాహార ఔషధాల క్యాష్ అండ్ పద్ధతిలో అమ్మకం, మొబైల్ అప్లికేషన్ల యాజమాన్యం, రూపకల్పన వంటి వాటిని ఈ సంస్థ అజమాయిషీ చేస్తుంది. ఔషధాల తయారీ పరిశ్రమలో బిజినెస్ టు బిజినెస్ ప్రాతిపదికన జరిగే విక్రయాలపై ఒక క్రమబద్ధమైన నిర్వణా వ్యవస్థ ఏర్పాటుకు ఈ కార్యకలాపాలు దోహదపడతాయి.
ఎ.పి.ఐ. సంస్థ ప్రస్తుతానికి నేరుగా ఎలాంటి వ్యాపార కార్యకలాపాల్లోనూ లేదు. 2020-21వ ఆర్థిక సంవత్సరంలో తన అనుబంధ సంస్థ ద్వారా ఇన్ స్టింక్ట్ ఇన్నొవేషన్ ప్రైవేట్ లిమిటెడ్ సంస్థలో వాటాను దక్కించుకుంది. ఆరోగ్య రక్షణ, ఆరోగ్యేతర రంగం, రిటైల్ ఫార్మసీల అప్లికేషన్ సేవలకు సంబంధించిన సాఫ్ట్ వేర్ సాంకేతిక పరిజ్ఞానం రూపకల్పన, వనరుల ప్రణాళికా కార్యకలాపాల్లో ఇన్ స్టింక్ట్ ఇన్నొవేషన్ సంస్థ నిమగ్నమై ఉంది.
ఆహాన్, లోక్ ప్రకాశ్ సంస్థలు మాత్రం ఎలాంటి వ్యాపార కార్యకలాపాలను నిర్వహించడంలేదు. వాటి పరిధిలో ప్రస్తుతానికి ఎలాంటి అనుబంధ సంస్థలు కూడా లేవు.
వాటాల స్వాధీనానికి సంబంధించి సి.సి.ఐ. జారీ చేసిన ఉత్తర్వు తర్వాత వెలువడుతుంది.
ప్రధాన మంత్రి కార్యాలయం
హనుమాన్ జీ యొక్క 108 అడుగుల ఎత్తయినవిగ్రహాన్ని మోర్ బీ లో ఏప్రిల్ 16వ తేదీ న ఆవిష్కరించనున్న ప్రధాన మంత్రి
హనుమాన్ జయంతి సందర్భం లో 108 అడుగుల ఎత్తయిన హనుమాన్ జీ యొక్క విగ్రహాన్ని గుజరాత్ లోని మోర్బి లో 2022వ సంవత్సరం లో ఏప్రిల్ 16వ తేదీ నాడు ఉదయం 11 గంటల కు ప్రధాన మంత్రి శ్రీ నరేంద్ర మోదీ వీడియో కాన్ఫరెన్స్ మాధ్యమం ద్వారా ఆవిష్కరించనున్నారు.
ఈ విగ్రహం #Hanumanji4dham ప్రాజెక్టు లో భాగం గా దేశం లో నాలుగు దిక్కుల లోనూ ఏర్పాటు చేస్తున్నటువంటి 4 విగ్రహాల లో రెండో విగ్రహం. ఈ విగ్రహాన్ని పశ్చిమ దిక్కు న మోర్ బీ లో పరమ పూజ్య బాపూ కేశవానంద్ జీ యొక్క ఆశ్రమం లో ఏర్పాటు చేయడమైంది.
ఈ వరుస లో హనుమాన్ జీ కి చెందిన ఒకటో విగ్రహాన్ని ఉత్తర దిక్కు న శిమ్ లా లో 2010వ సంవత్సరం లో నెలకొల్పడం జరిగింది. దక్షిణ దిక్కు న రామేశ్వరం లో హనుమాన్ జీ యొక్క విగ్రహం ఏర్పాటు తాలూకు పనుల ను ఈ సరికే ఆరంభించడమైంది.
హోం మంత్రిత్వ శాఖ
పద్మ పురస్కారాలు-2022 నామినేషన్లు పంపడానికి ఈ ఏడాది సెప్టెంబర్ 15 వరకు గడువు
వచ్చే ఏడాది  గణతంత్ర దినోత్సవం రోజు ప్రకటించనున్న పద్మ పురస్కారాలకు  ఆన్లైన్ నామినేషన్లు లేదా సిఫారసులు ప్రారంభమయ్యాయి. నామినేషన్లు లేదా సిఫారసులు పంపడానికి ఈ ఏడాది సెప్టెంబర్ 15 వరకు గడువుంది. ఆన్లైన్ ద్వారా మాత్రమే, పద్మ పురస్కారాల పోర్టల్ https://padmaawards.gov.in ద్వారా నామినేషన్లు లేదా సిఫారసులను స్వీకరిస్తారు.
పద్మ పురస్కారాలను 1954లో ప్రారంభించారు. ఏటా గణతంత్ర దినోత్సవం నాడు ప్రకటిస్తారు. కళ, సాహిత్యం & విద్య, క్రీడలు, వైద్యం, సామాజిక సేవ, విజ్ఞానం & ఇంజినీరింగ్, ప్రజా కార్యక్రమాలు, ప్రజాసేవ, వాణిజ్యం & పరిశ్రమలు వంటి అన్ని రంగాల్లో సాధించిన అసాధారణ విజయాలు లేదా చేసిన అత్యుత్తమ సేవలకు గుర్తింపుగా పద్మ పురస్కారాలను అందజేస్తారు.
జాతి, వృత్తి, హోదా, లింగ బేధం లేకుండా అవార్డులు ప్రకటిస్తారు. ప్రభుత్వం లేదా ప్రభుత్వ రంగ సంస్థల్లో పనిచేసే వైద్యులు, శాస్త్రవేత్తలు తప్ప మిగిలిన ఉద్యోగులు ఈ పురస్కారాలకు అనర్హులు.
పద్మ పురస్కారాలను 'ప్రజా పద్మాలు'గా మార్చడానికి కేంద్ర ప్రభుత్వం కట్టుబడి ఉంది. స్వయం నామినేషన్లు సహా ప్రముఖులను నామినేట్ లేదా సిఫారసు చేయాలని ప్రజలకు ప్రభుత్వం సూచించింది. మహిళలు, బలహీన వర్గాలు, ఎస్సీలు, ఎస్టీలు, దివ్యాంగులు, సమాజానికి నిస్వార్థంగా సేవ చేస్తున్నవారు సాధించిన ఘనతలు ఈ పురస్కారాలు పొందడానికి అర్హమైనవి. అలాంటి గొప్ప వ్యక్తులను గుర్తించడానికి ప్రయత్నాలు జరగాలి.
పద్మ పోర్టల్ పొందుపరిచిన విధంగా నిర్ణీత వివరాలను పేర్కొంటూ నామినేషన్లు లేదా సిఫారసులు ఉండాలి. ఆ వ్యక్తి సంబంధింత రంగంలో సాధించిన విజయాలు లేదా చేసిన సేవల గురించి 800 పదాలకు మించకుండా స్పష్టంగా వివరించాలి.
సాంస్కృతిక మంత్రిత్వ శాఖ
దేశంలో గిరిజనులకు సంబంధించి వివిధ రకాల జానపద నృత్యరీతులు, కళలు, సంస్కృతిని ప్రోత్సహించి పరిరక్షించేందుకు ఏడు జోనల్ కల్చరల్ సెంటర్లను ఏర్పాటు చేసిన భారత ప్రభుత్వం: శ్రీ జి.కిషన్ రెడ్డి.
ముఖ్యాంశాలు :
గుర్తింపు పొందని భాషలు, గిరిజన భాషలను ప్రోత్సహించి వాటిని పరిరక్షించేందుకు కేంద్ర సాహిత్య అకాడమీ ప్రత్యేకంగా చర్యలు చేపడుతుంది.
-గిరిజన పరిశోధన సంస్థలను బలోపేతం చేయడం, వాటికి మద్దతు నిచ్చేందుకు , గిరిజన పరిశోధన సంస్థలకు మద్దతు పథకం కింద రాష్ట్రప్రభుత్వాలకు నిధులు సమకూర్చడం .
దేశంలో గిరిజనులకు సంబంధించి వివిధ రకాల జానపద నృత్యరీతులు, కళలు, సంస్కృతిని ప్రోత్సహించి పరిరక్షించేందుకు ఏడు జోనల్ కల్చరల్ సెంటర్లను భారత ప్రభుత్వం ఏర్పాటు చేసింది.
ఈ జెడ్ సి సిలు వివిధ సాంస్కృతిక కార్యక్రమాలను, కార్యకలాపాలను దేశవ్యాప్తంగా క్రమంతప్పకుండా ఏర్పాటు చేస్తాయి.
సాహిత్య అకాడమీ కేంద్ర సాంస్కృతిక మంత్రిత్వశాఖ కింద గల స్వతంత్ర ప్రతిపత్తికలిగిలిన సంస్థ. ఇది వివిధ భాషలను ప్రత్యేకించి గుర్తింపు పొందని, గిరిజన భాషలను పరిరక్షించి, ప్రోత్సహిస్తుంది.
గిరిజన వ్యవహారాల మంత్రిత్వశాఖ గిరిజన పరిశోధన సంస్థల  కోసం ఒక పథకాన్ని నిర్వహిస్తున్నది. ఈ పథకం కింద, గిరిజన పరిశోధన సంస్థలకు మౌలిక సదుపాయాల కల్పనలో మద్దతునిచ్చేందుకు వాటిని బలోపేతం చేసేందుకు, పరిశోధన డాక్యుమెంటేషన్ కార్యకలాపాలకు,అనువర్తిత పరిశోదనకు , వివిధ పరిష్కారాల సాధనకు ,అభివృద్ధి నమూనాల సృష్టికి, గిరిజన మ్యూజియంల ఏర్పాటుకు , గిరిజన పండుగల నిర్వహణకు, గిరిజన సంస్కృతి, సంప్రదాయాలు, నృత్యం, మ్యూజిక్, పెయింటింగ్, వంటివాటి పరి రక్షణకు శిక్షణ సామర్ధ్యాల నిర్మాణానికి రాష్ట్రప్రభుత్వాలకు నిధులు సమకూరుస్తుంది.
ప్రధాన మంత్రి కార్యాలయం
అధ్యక్షుడుశ్రీ శవ్ కత్ మిర్జీయోయెవ్ ఎన్నికల లో గెలవడం పట్ల ఆయన కు అభినందన లు తెలిపిన ప్రధాన మంత్రి
అధ్యక్షుడు శ్రీ శవ్ కత్ మిర్జీయోయెవ్ ఎన్నికల లో గెలవడం పట్ల ప్రధాన మంత్రి శ్రీ నరేంద్ర మోదీ ఆయన కు అభినందనలు తెలిపారు.
ప్రధాన మంత్రి ఒక ట్వీట్ లో -
‘‘అధ్యక్షుడు శ్రీ శవ్ కత్ మిర్జీయోయెవ్ ఎన్నికల లో గెలిచినందుకు గాను హృదయపూర్వక అభినందన లు. భారతదేశం- ఉజ్ బెకిస్తాన్ వ్యూహాత్మక భాగస్వామ్యం మీ రెండో పదవీకాలం లో మరింత గా బలపడుతూ ఉంటుందనే నమ్మకం నాలో ఉంది. మీకు మరియు ఉజ్ బెకిస్తాన్ యొక్క స్నేహశీల ప్రజల కు ఇవే నా శుభాకాంక్ష లు.’’ అని పేర్కొన్నారు.
(
మానవ వనరుల అభివృద్ధి మంత్రిత్వ శాఖ
కేంద్ర బడ్జెట్ 2021-2022: పాఠశాల విద్య, అక్షరాస్యత శాఖ కేటాయింపుల ముఖ్యాంశాలు
2021-2022లో 56 లక్షల మంది పాఠశాల ఉపాధ్యాయులకు నిష్టా ద్వారా శిక్షణ
కేంద్ర బడ్జెట్ 2021-2022 ప్రకటన ప్రకారం, ఈ సంవత్సరం కోవిడ్-19 మహమ్మారి వ్యాప్తి ఉన్నప్పటికీ 30 లక్షలకు పైగా ప్రాథమిక పాఠశాల ఉపాధ్యాయులు డిజిటల్ శిక్షణ పొందారు.
విద్యశాఖ మొత్తం స్వరూపాన్ని కవర్ చేస్తూ ఈ శిక్షణనివ్వడం జరిగింది. దీనిని మరింతగా ముందుకు తీసుకుపోతూ 2021-22లో 56 లక్షల మంది పాఠశాల ఉపాధ్యాయులకు నిష్టా ద్వారా శిక్షణను ఇవ్వనున్నారు. నిష్టా  కార్యక్రమం ఎలిమెంటరీ స్థాయిలో అభ్యాస ఫలితాల్ని మెరుగుపరచడం లక్ష్యంగా రూపొందించిన ఒక సమగ్ర ఉపాధ్యాయ శిక్షణా కార్యక్రమం. దీనిని కేంద్ర పాఠశాల విద్య మరియు అక్షరాస్యత విభాగం ఆగస్టు 21, 2019 న ప్రారంభించింది. కోవిడ్-19 మహమ్మారి వ్యాప్తి సమయంలో నిష్ట యొక్క మొత్తం 18 మోడ్యూల్స్ ఆన్లైన్ విధానంలోకి మార్చబడ్డాయి, 10 ప్రాంతీయ భాషలలోకీ అనువదించబడ్డాయి. 27 రాష్ట్రాలు మరియు ఎంఓఈ, ఎంఓడీ కింద పని చేస్తున్న 7  సంస్థలు 10 భాషలలో  సుమారు 24 లక్షల మంది ప్రాథమిక పాఠశాల ఉపాధ్యాయులకు నిష్టా శిక్షణను అందిస్తున్నాయి. ఈ మాడ్యూళ్ళను ఉపాధ్యాయులు ఏప్రిల్ 2021 నాటికి పూర్తి చేయనున్నారు. ప్రాథమిక సంవత్సరాలకు సంబంధించిన ఉపాధ్యాయులకు ప్రత్యేక ఆన్లైన్ నిష్టా శిక్షణ కార్యక్రమాన్ని ఆగస్టు, 2021 నుండి విస్తరించనున్నారు. సెకండరీ / సీనియర్ సెకండరీ స్థాయి ఉపాధ్యాయులకు ఆన్లైన్లో శిక్షణ కార్యక్రమం జూలై, 2021లో మొదలువుతుంది. శిక్షణ ముగిసిన తర్వాత కూడా ఉపాధ్యాయులకు తగిన విధంగా తోడ్పాటు అందిచేందుకు వీలుగా మార్గదర్శకుల్ని  కూడా సిద్ధం చేస్తున్నారు.